Nyheder i Aalborg Printede selv 1000-kronesedler: 17-årig fra Aalborg dømt for falskmønteri 29. jan 2020, kl. 19:01 Skrevet af: Michael Qureshi Arkivfoto En 17-årig ung mand fra Aalborg blev tirsdag dømt for falskmønteri, da han selv printede egne 1000-kronesedler. Det skriver Nordjyske. Det kan være hårdt at mangle penge for en teenager. Men det kan i værste tilfælde blive endnu dyrere at dumme sig i et forsøg på at skaffe sig penge eller i dette tilfælde forfalske. Det må en 17-årig sande, efter han tirsdag blev idømt tre måneders betinget fængsel, som kommer på straffeattesten. Ifølge Nordjyske fandt han et billede af 1000-kronesedler og printede dem, hvorefter han forsøgte at betale varer i Meny i Kennedy Arkaden med de printede sedler. Personalet i Meny gennemskuede det, og tilkaldte politiet. Fire 17 årige forfalskede pas Det er ikke mere end to uger siden, at Nordjyllands Politi kunne oplyse, at de havde sigtet fire 17-årige for at forfalske pas. Her var årsagen, at de unge teenagere ville i Gaden og være sikre på, at kunne komme ind på natklubber og barer. Men heller ikke her gik den. Det kan udløse en fængselsstraf på 40 dage, og ved eventuelt dom kan det medføre en plet på straffeattesten. ”Det er afgørende i vores samfund, at man kan stole på for eksempel personlegitimation. Derfor sigter vi de unge mennesker for dokumentfalsk,” siger Casper Jacobsen, der tilføjer, at en plet på straffeattesten kan have konsekvenser for fremtidige job- og uddannelsesmuligheder – derfor er politikommissærens budskab til alle unge i Nordjylland helt enkelt: ”Lad være.”

Gennemført og lækkert: KaffeFair Strandvejen er igen klar med lørdagsbrunch 17. sep 2020, kl. 15:09 Skrevet af: Stine Kjølby Christensen I hjertet af Vestbyen banker de aalborgensiske madhjerter som aldrig før, og det er tydeligt at mærke, at gensynet efter corona-nedlukningen har været glædeligt på KaffeFair Strandvejen. De valgte at åbne restauranten stille og roligt op med indskærpede åbningstider og alle forholdsregler. Fra og med i lørdags kunne de dog melde ud, at den savnede lørdagsbrunch var tilbage på menuen. Brunchen serveres “på langs”, hvilket vil sige, at man får et fælles bræt, hvor alle elementerne er samlet – på langs. Dette er KaffeFairs måde at indbyde til fællesskabet på, hvor det primære, foruden den lækre mad, er at kunne få en god snak med hinanden. “Hos os går samvær og spisning hånd i hånd, derfor har vi fokus på at give vores gæster den bedste oplevelse på madfronten i samspil med det sociale,” siger Jørgen Kure Rasmussen, der sammen med Thomas Mathiesen er restaurantchef hos KaffeFair Strandvejen. Som en ekstra bonus har brunchen også en yderst skarp pris, der afgjort må være blandt de billigste i byen: For kun 100 kr. har du valget mellem den klassiske brunch eller en lækker vegetarisk. Den klassiske brunch består i øjeblikket af hjemmelavet pålæg fra Rosenbeck frilandskød, hjemmerørt yoghurt med drys, laks serveret med hytteost og urter, terrin af dansk kylling serveret med syltede svampe, toast, æggekage fra æg pusheren serveret med egen brunchpølse, økologiske oste, frisk frugt og dessert fra egen konditor. Vegetartallerkenen består af humus med grønt stænger, hjemmerørt yoghurt med drys, hytteost med urter og sprød papadums, grøntsagstærte, æggekage med grillet grønt, økologiske oste, frisk frugt og dessert fra egen konditor. Udover brunchen får du drikkevare-buffet med fri (hjemmelavet) saft, the og kaffe for den nette sum af 50 kr. Et måltid med god samvittighed Fælles for alle elementerne er, at de er specielt udvalgt efter sæsonens råvarer og – så vidt muligt – lavet helt fra bunden. Restauranten har tilmed sin helt egen konditor ansat, der hver dag tryller med bagværk efter alle kunstens regler. Og ikke nok, med at brunchen er lækker for både øjne og smagsløg; du kan tilmed spise den med rigtig god samvittighed. KaffeFair kan nemlig prale af et økologisk spisemærke-certifikat, der dækker over deres fokus på blandt andet dyrevelfærd, beskyttelse af grundvandet og generel bæredygtighed. Derudover praktiserer KaffeFair også verdensmålene, hvor der blandt andet er fokus på nr. 6, 8 og 14, der sikrer rent drikkevand, et meningsfuldt arbejdsliv og miljøvenlig restaurantdrift. Så lad os opsummere: Billigt, lækkert og godt for miljøet? Kan det egentlig blive bedre? Byens bedste arbejdsplads Svaret er “Ja” – det kan det godt. KaffeFair er nemlig også en socialøkonomisk virksomhed, der blandt andet viser sig i den måde, deres ansatte arbejder og er ansat på. Når du træder ind i KaffeFair oplever man for det første en rummelighed, der nok ikke findes lignende andre steder i byen. Her er plads til forskellighed, og hver eneste gang du besøger restauranten, er du med til at støtte socialt ansvar og ikke mindst give et skulderklap til eleverne, der vokser lidt hver gang, de serverer for dig. Hos KaffeFair ser man muligheder i dem, som andre måske ser skævt til og én af virksomhedernes vigtigste missioner er, at de hele tiden vokser, og udvikler sig – både personligt og professionelt. “For os er det ikke kun vigtigt, at vores gæster trives i restauranten. Det skal vores ansatte også,” fortæller Jørgen Kure Rasmussen og uddyber: “Vi går ind for en ligeværdig arbejdskultur, hvor alle mærker, at de bidrager til den gode kundeoplevelse. Uanset om du står i opvasken eller serverer for gæsterne. Én af vores vigtigste visioner er at skabe et meningsfuldt arbejdsliv for dem med overenskomst og gode arbejdsforhold, hvor der altid er gensidig respekt og forståelse mellem os.” KaffeFair Strandvejen holder åbent mandag-torsdag fra 8-21, fredag 8-17 og lørdag 10-15. Du bestiller bord lige her. Konkurrence I samarbejde med KaffeFair Strandvejen har vi fået lov at udlodde en brunchdate for to personer hos KaffeFair Strandvejen. Præmien består af 2 x brunchtallerkener (frit valg mellem klassisk og vegetarisk) samt 2 x drikkevarebuffet. Se hvordan du deltager i opslaget på vores Facebook-side. Læs lignende nyheder Mere fra skribent

MigogAalborg-aften på Mortens Kro: Få en 3-retters menu til kun 428 kr 17. sep 2020, kl. 15:09 Skrevet af: Line Lindhardt Jensen Foto: Okan Gültekin I forrige uge afholdt vi en MigogAalborg aften på SushiSushi. Denne blev udsolgt på ganske kort tid. I uge 39 har vi endnu engang sørget for en forrygende aften hos en af Aalborgs allerbedste restauranter. Tirsdag d. 22 og onsdag d. 23 inviterer vi til MigogAalborg-aften på Mortens Kro. Det bliver en fantastisk aften, hvor du for 428 kroner pr. mand, kan glæde dig til en lækker 3-retters menu inklusive en appetizer, der fortsat er en overraskelse. Aftenens menu Forret

Helleflynder filet med syltede græskarm dild

og peberrods sauce Hovedret

Stegt Amerikansk majsfodret Angus okseflapmeat

serveret med skovens svampe og pastinakmousse Dessert

Sød fristelse med NY fortolkning af

Bedstefars skæg med friske bær Begrænsede pladser Hos Mortens Kro er der taget alle forbehold for corona. Der er minimum 1 meters afstand mellem hvert bord, og på disse to MigogAalborg-aftener er der et begrænset antal pladser á 100 styk pr. dag – så vi vil råde dig til at ikke overveje det alt for længe. Tirsdag d. 22 og onsdag d. 23 september er der ankomst mellem 17.30-19.30, og du skal, når du booker dit bord, krydse af ved det ønskede ankomst tidspunkt. Der 20 ledige pladser pr. ankomsttidspunkt, så vi undgår kødannelse. Læs lignende nyheder Mere fra skribent